*Pilkhoffer Mónika*

**A bányászat hatásai Pécsett a 20. század első felében, különös tekintettel az épített környezet alakulására**

források

**1. Széntermelés**

A társasági bányák kőszéntermelése:

év                                métermázsa

1853                           22,628

1859                           1,021,616

1865                           2,037,112

1877                           3,664,751

1878                           4,084,226

1883                           4,488,637

1888                           3,536,721

1893                           4,868629

1895                           5,835457

1896                           6,146,403

1900                           7,331,425

1901                           7,386839

1902                           6,077,351

1903                           6,082,731

1904                           6,083243

1905                           5,081668

1906                           6,366,073

*(Az I. Cs. Kir. Szab. Dunagőzhajózási Társaság Pécs melletti kőszénbányái. Az 1907. évi pécsi országos kiállítás alklamából a kiállítás látogatóinak ajánlja a Társaság. Pécs, 1907. 14. o.)*

**2.** „**Gyarmatosítás”**

„Miután mindjárt a bányászat megkezdésénél elégséges állomány elhelyezése a körülfekvő helységekben lehetetlen volt, az idegen munkások elhelyezéséről kellett gondoskodni. Jelenleg két fő telep van, egy a pécsi és egy a szabolcsi bányakerületben; azonfelül 15 kisebb telep az egyes üzemi pontok közvetlen közelében. Ezeken összesen 463 társasági lakóház áll 1594 lakással. Továbbá 4 társasági vendéglő, 3 kenyérsütőház, 4 élelmi raktár, 1 templom, 7 iskolaépület, 1 kioszk, 1 kórház, 2 szükségkórház, 1 kórházi mosókonyha.

Mindegyik lakás konyhakerttel és gazdasági épületekkel van ellátva az eleség elhelyezésére és háziállatok (disznók, kecskék, baromfi stb.) tartására.

A lakások a munkásoknak mérsékelt bérért adatnak ki; azonfelül háziszükségletökre bizonyos szénilletményt is kapnak ingyen. A társasági lakás kibérlésére nem kényszeríttetnek és a munkások tetszésére van bízva, hogy ezekben vagy magánházakban lakjanak.

A távolabbi falvakban lakó munkások részére, kik csak pihenőnapokon mehetnek haza, több hálóterem van berendezve.

A bányaüzemhez tartozó és kezelési czélokra nem szükséges földbirtokok (szőlők, szántóföldek és rétek) a munkásoknak mérsékelt árakon bérbe vannak adva.

A közrend és biztonságról Pécsbányatelepen Pécs városa gondoskodik, mely egy alkapitányt és több rendőrt tart itt állandóan. A 4 falusi község részére az állam Szabolcson csendőrállomást tart fenn.

Az egyes üzempontoknál a munkások és felvigyázók használatára több fürdő van berendezve.

A társaság 28 km. utakat tart fenn.”

*(Az I. Cs. Kir. Szab. Dunagőzhajózási Társaság Pécs melletti kőszénbányái. Az 1907. évi pécsi országos kiállítás alklamából a kiállítás látogatóinak ajánlja a Társaság. Pécs, 1907. 25-26.o.)*

**







